Държавен вестник, бр. 22, 2025 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  22
за избор на народен представител“ във всич­
ки многомандатни изборни райони, сочи, 
че „петитумът на искането ни по чл. 66 във 
връзка с чл. 149, ал. 1, т. 7 от Конституцията 
е относно установяване на закононарушения 
при провеждане на гласуването в посочените 
в приложенията към настоящото искане из­
бирателни секции“, както и че „резултатите 
в изброените в настоящото искане секции 
в Приложение 2 са определени неправилно, 
съответно резултатите от определени секции 
в Приложение 1 и 3 следва да бъдат каси­
рани“. Така формулирано, искането е и за 
установяване на незаконност на изборите в 
конкретно посочени избирателни секции.
Въз основа на събраните по делото до­
казателства Съдът установи допуснати при 
произвеждането на изборите за народни 
представители на 27.10.2024 г. нарушения на 
Изборния кодекс. Преценени в своята съв­
купност, тези доказателства дават основание 
на Съда да приеме, че те могат да доведат 
до промяна на състава на 51-вото Народно 
събрание. 
Макар Съдът да установи нарушения на 
изборното законодателство, които счита, 
че биха могли да повлияят на състава на 
избраното 51-во Народно събрание, защото 
променят броя на действителните и недей­
ствителните гласове, както и броя на дейст­
вителните гласове, разпределени за партии 
и коалиции, той не може да установи дали 
и ако да, по отношение на избора на кои 
народни представители тези нарушения биха 
имали ефект, за да постанови незаконност 
на избора им. Съдът не може да установи 
конкретната връзка между нарушенията и 
получените мандати, за да може да опреде­
ли по отношение на кои мандати и на кои 
обявени за избрани с Решение № 3998-НС 
от 31.10.2024 г. на Централната избирателна 
комисия народни представители тези нару­
шения ще имат ефект. Това е в резултат на 
действащата система за определяне на избор­
ните резултати и на приетия от законодателя 
метод за разпределение на мандатите, който 
предвижда разпределение на мандатите на 
национално ниво. 
Конституционният съд е имал възможност 
да посочи, че конституционният законодател 
е предоставил „преценката относно органи­
зацията и реда за произвеждане на избори, 
включително определянето на подходящата 
избирателна система, способите за изразя­
ване и отчитането на вота на всеки, и на 
резултатите от съответния изборен процес, 
на дискрецията на общонационалното пред­
ставително учреждение, на което възлага 
осъществяването на законодателната власт“ 
(Решение № 9 от 2023 г. по к.д. № 4/2023 г.).
Установената в Изборния кодекс пропор­
ционална избирателна система изисква първо 
определяне на мандатите на независимите 
кандидати в многомандатните изборни ра­
йони, след това определяне на мандатите 
по пропорционалната система в многоман­
датните изборни райони, разпределение на 
мандатите за всяка партия и коалиция на 
национално ниво, разпределение на мандати­
те в отделните многомандатни избирателни 
райони, преразпределение на мандатите с 
оглед съгласуване на броя на мандатите от 
националното и районното разпределение и 
едва след това персонифициране на манда­
тите по кандидатски листи. Това значи, че 
трябва установените и приети от Съда данни 
за действителни и недействителни гласове и 
тяхното разпределение между кандидатски­
те листи в избирателните секции, предмет 
на проверката от Съда, да се обвържат с 
резултатите от изборите в избирателните 
секции, които не са предмет на проверка от 
Съда, за да се установи изборният резултат 
на национално ниво.
Поради това Съдът, след като установи 
броя на действителните и недействителните 
гласове, както и разпределението на действи­
телните гласове между кандидатските листи, 
с определение от 26.02.2025 г. възложи на 
Централната избирателна комисия, в съот­
ветствие с приетото от Съда, да установи на 
национално ниво: общия брой на намерените 
в избирателните кутии хартиени бюлетини 
и бюлетини от машинно гласуване, както и 
броя съответно на хартиените бюлетини и 
на бюлетините от машинно гласуване; броя 
на намерените в избирателната кутия недей­
ствителни гласове от хартиени бюлетини; 
броя на действителните гласове, подадени 
за кандидатски листи на партии, коалиции 
и независими кандидати, и броя на дейст­
вителните гласове „не подкрепям никого“; 
разпределението на действителните гласове 
по кандидатски листи на партии, коалиции 
и независими кандидати; четири на сто от 
действителните гласове, получени от гла­
суването в страната и извън страната без 
гласовете „не подкрепям никого“; партиите и 
коалициите, които биха получили не по-малко 
от четири на сто от действителните гласове в 
страната и извън страната; разпределението 
на мандатите в 51-вото Народно събрание и 
по многомандатни изборни райони, както и 
да посочи с оглед на получените резултати 
биха ли настъпили промени в персоналния 
състав на 51-вото Народно събрание, обявен